
Humanda sa mapagpasyang 
pakikipagtuos sa rehimeng Arroyo 


U maabot na sa sukdulan ang desperasyon ni Glo- si Jose de Venecia bilang Speaker ng Kongreso dahil 


ria Arroyo. Binabangungot siya ng sunud-su- sa papel niya at ng kanyang anak sa pagbubunyag ng 
nod na pagkakabunyag ng iba't ibang anomal- anomalya sa ZTE. 
ya, ng tumitinding galit ng mamamayan, ng tumitibay Matapos mabigong pataubin si de Venecia 
na banta ng oposisyon at ng lumalalim na UNG noong nagdaang eleksyon at hadlangan ang 
pagkabiyak ng naghaharing koalisyon. "Hand pag-upo niya bilang Speaker noong Hunyo, 
Ang di maapulang krisis pampuliti- LAW a walang tigil ang pagtatangka ng Malacahang 
ka ay yumayanig at nagbabantang mag- N na patalsikin siya sa pusisyon. Sinuhulan ni- 
wakas sa kanyang paghahari at ya ng hanggang tigkakalahating milyong pi- 
umunsyami sa plano niyang manati- 7 VA so ang halos 200 kongresista para tiyakin 
li sa poder lampas sa 2010. i 


ang katapatan nila sa harap ng 
Kaya naman walang lubay ang Malaca- posibilidad na kumilos si de 
ñang sa mga maniobra at kontra-maniobra, Venecia katuwang ng mga 
pagsisinungaling, pagpapakana at pagsasaga- pwersang anti-Arroyo sa 
wa ng mga pasistang atake sa mamamayan. Kongreso sa pagsasampa ng 
Habang puspusan ang pagsisikap ni Arroyo panibagong impeachment 
na sabayang kabigin, hatiin at bulabugin ang laban sa presidente. 
hanay ng mga pwersang anti-Arroyo, despera- | Kagyat na nakuha ni 
do rin siyang konsolidahin ang sariling pwer- Arroyo ang kanyang 
sa at tiyaking walang makatatayong G gusto sa mga nasuhulang 
balakid sa loob ng sariling kampo. kongresista. Mabi- 
Masidhi ang pagnana- 


lis pa sa alas- 
is niyang pa- kwatro nilang ipina- 

mahinang kasong impeachment sa 
Committee on Justice ng Kongreso 
upang idiskaril ang plano ng oposi- 
syon na maghapag ng tunay at mas 
matibay na kaso. 

Pansamantalang umurong ang 
mga alagad ni Arroyo sa planong 
patalsikin ang Speaker. Nababahala 
sila sa banta ni de Venecia na ka- 
katigan niya ang oposisyon sa pag- 
tutulak ng impeachment. Pinalala- 
bas ngayon ng Malacafiang na 
plantsado na ang hidwaang Arroyo- 
de Venecia- subalit ang totoo ay 
maaari iyong sumambulat anumang 
sandali. 

Ang garapalang suhulan sa pa- 
lasyo ay gumatong sa galit ng pub- 
liko, nagpalalim sa hidwaan sa pa- 
gitan nina Arroyo at de Venecia, 
nagbigay ng bala sa oposisyon at 
muling nagpalakas sa panawagang 
patalsikin na si Arroyo. 

Nataranta ang rehimen sa su- 
masambulat na krisis. Para lunurin 
ang ingay ng mga iskandalo, nag- 
pasabog ito ng bomba sa Glorietta 
Mall sa Makati. Binalak din itong 
isangkalan para supilin ang mga si- 
siklab na protesta. 

Ngunit ang dugo ng mga wa- 
lang kalaban-labang napatay at na- 
sugatan sa pambobomba ay hindi 

nakabulag sa taumbayang buo ang 
paniniwala na ang rehimeng Arroyo 
lamang ang maaaring gumawa ng 
gayong karumal-dumal na krimen. 
Noong una'y pinalalabas ng rehi- 
men na ang pambobomba ay gawa 
ng mga “destabilisador.” Ngunit 
matapos ang pagkakatuklas ng ebi- 
densyang nagtuturo sa militar bi- 
lang pinagmulan ng ginamit na 
eksplosibo, ngayo'y iginigiit ng pu- 
lisya na aksidente o kapabayaan ng 
may-ari ng Glorietta ang sanhi ng 
pagsabog. 

Madalian namang pinroseso ng 
Malacaang ang pagkakaloob ng 
kapatawaran kay Joseph Estrada 
para hatiin at pahinain ang oposi- 
syon at idiskaril o pansamantalang 
hadlangan ang paglaban nito sa re- 
himen. 

Subalit matapos ito, walang si- 
numan sa oposisyon ang nagsasa- 
bing titigil sila sa pagtuligsa sa re- 
himen. Puspusan ngayong nagha- 
handa ang oposisyon, kabilang ang 
kampong Estrada, para sa mas ma- 
lalaki pang pakikisagupa sa rehi- 
men. Sa loob ng Kongreso, kuma- 
kayod sila para kamtin ang kinakai- 
langang bilang para itulak ang to- 
tohanang impeachment. 

Samantala, nagpapanibagong- 

sigla at lumalawak ang kilusang 
masa para patalsikin si Arroyo. Sa 
tindi at lalim ng galit sa naghaha- 
ring rehimen at lakas at lawak ng 
panawagang patalsikin si Arroyo, 
nagbabadyang muling sumambulat 
ang dambuhalang mga protesta sa 
lansangan. Lalo nitong pinalalalim 
ang banggaan ng mga reaksyunar- 
yo at ang hidwaan sa loob mismo 
ng naghaharing pangkatin. Ito rin 
ang nagbibigay ng higit na lakas 
ng loob sa oposisyong pulitikal pa- 
ra ipursige hindi lamang ang im- 
peachment kundi lahat ng mga 
hakbangin para mapalitan ang re- 
himen at mapanagot ito sa mga ka- 
salanan sa bayan. 

Nagbabadya ang mapagpasyang 
pagtutuos sa pagitan ni Arroyo at 
ng sambayanang Pilipino. 

Para sa mga rebolusyonaryong 
pwersa, kilusang masa at nagkaka- 
isang prente, malalaking hamon 
ang ibinubunsod ng kasalukuyang 
sitwasyon. Kinakailangang mabilis 
na kumilos ang lahat ng pwersa 
para malawakan at mabilisang pu- 
kawin ang mamamayan, tipunin sa 
lansangan ang kanilang galit at 
isalin ito sa madagundong na pag- 
kilos para patalsikin ang rehimen. 

Kaalinsabay, kailangang patu- 
loy na tiyakin ng lahat ng mga 
pambansa-demokratikong pwersa 
ang masinsin at solidong pag-oor- 
ganisa. Ito ang magsisilbing soli- 
dong pundasyon ng malawak na ki- 
lusang masa, magbibigay dito ng 
malinaw na direksyon at magtitiyak 
na magsisilbi ito sa lahatang-panig 
na pagsusulong ng rebolusyong Pi- 
lipino. 

Mahusay na pamunuan ang ma- 
mamayan. Iluwal ang malawakan 
nilang inisyatiba. Pakilusin ang ka- 
nilang malaking bilang sa lansa- 
ngan. Samantalahin ang lumalalim 
na lamat sa hanay ng naghaharing 
uri. Ibayong palaparin ang nagka- 
kaisang prente. Puspusang makiba- 
ka upang ihiwalay at wakasan ang 
rehimeng Arroyo. ABI 

Gloria Arroyo, direktang 
sangkot sa iskandalong ZTE 


T nang isinangkot ni Jose “Joey” de Vene- 
cia III, anak ni Speaker Jose de Venecia, si Pres. 
Gloria Arroyo sa maanomalyang kontratang NBN-ZTE. 
Aniya, tinanong daw ni Arroyo si Sec. Romulo Neri 
kung bakit hindi tinanggap ang P2 milyong suhol na 
iniaalok sa kanya ni dating COMELEC Chairman 
Benjamin Abalos. 

Ibinunyag din niyang nakatakda sanang tumang- 
gap ang asawa ng pangulo na si Jose Miguel Arroyo 
ng $70 milyon (mahigit P3 bilyon) sa naudlot na 
kontrata. Ani Joey de Venecia, ito ang sinabi sa kan- 
ya ni Enrique Razon Jr, isang malaking negosyante at 
matalik na kaibigan ni G. Arroyo. 

Ibinunyag din ng nakababatang de Venecia ang 
plano ng mga dating heneral na sina Leandro Men- 
doza ng DOTC, Reynaldo Berroya at Ricardo Dapat na 
ipalikida silang mag-ama. Ang impormasyong ito ay 
ipinaabot ni Gen. Jaime de los Santos, dating hepe 
ng Philippine Army, sa pamilyang de Venecia sa pa- 
mamagitan ni Atty. Raul Lambino na abugado ng 
Speaker. [AB] 


Estrada, pinalaya ni Arroyo 


Hy isang buwan lamang matapos mahatulang 
nagkasala si Joseph Estrada sa kasong panda- 
rambong, dali-dali siyang ginawaran ng pardon o ka- 
patawaran ni Gloria Arroyo. Nitong Oktubre 26, pina- 
laya si Estrada matapos ang mahigit anim na taong 
pagkakabimbin sa bahay niya sa Tanay, Rizal. 

Ginawang kundisyon sa pagpapatawad ang pag- 
tupad ni Estrada sa hatol ng korte na isauli ang mga 
nakaw na ari-arian at ang pangakong di na siya mu- 
ling tatakbo para sa anumang pusisyon sa gubyerno. 
Subalit kaagad lumalabas sa kanyang pagkilos na 
walang balak si Estrada na sundin ang mga kondi- 
syon na ito. 

Ang hakbanging ito ng Malacanang ay maniobra 
para lamang maisalba ang sarili sa matinding krisis. 
Marami ang tumuligsa sa bilis ng pagbibigay ni Arro- 
yo ng pardon kabilang ang mga abugadong naglitis 
sa mga kasong impeachment sa Senado at pandaram- 
bong sa Sandiganbayan. 

Kabilang din sa mga pumuna sa pardon ang No 
Pardon for Erap Movement (NOPE) na alyansa ng mga 
grupo ng mga abugado at mga progresibong organi- 
sasyon, Bagong Alyansang Makabayan (BAYAN) at 
mga partidong Bayan Muna, Gabriela at iba pa. ABI 


ANG BAYAN Nobyembre 7, 2007 


Pare-parehong sinungaling 


nako ng League of Provinces of the Philippines 

(LPP) ang responsibilidad sa insidente ng pamu- 
mudmod ng pera sa mga gubernador noong Oktubre 
12 sa Malacañang. Ang atrasadong pahayag na ito ng 
LPP—dalawang linggo matapos ang pagtuturuan at 
pagmamaang-maangan—ay walang ibang layunin 
kundi pagtakpan ang pananagutan ni Arroyo. 

Buhul-buhol na ang mga kasinungalingan ng mga 
alipures ni Gloria Arroyo. Bago ito, nagpalabas ng 
pahayag ang LPP na wala ni isa sa mga myembro ni- 
to ang nakatanggap ng pera. Ang huling pag-amin 
ng LPP ay lalo lamang kumumbinsi sa mamamayan na 
mismong ang Malacañang ang nanunuhol. 

Gayunpaman, hindi niyon sinasagot ang mara- 
ming mga katanungan. Nagtatanong ang marami 
kung bakit sa Malacafiang naganap ang bigayan ng 
pera at hindi sa upisina ng LPP. At bakit magkapare- 
ho ang paper bag na nilagyan ng pera para sa mga 
gubernador at mga kongresistang naunang pinulong 
ni Arroyo sa Palasyo. 

Ayon pa sa pitong datihang gubernador na 
myembro ng LPP, ngayon lamang nila nalaman na 
may gayong pondo pala ang LPP. Lalong malala ay 
walang maipakitang resibo ang LPP sa ibinigay uma- 
nong tulong para sa confidence building ng mga ba- 
guhang gubernador. 

Hirap na hirap din ang Malacafiang na ipaliwanag 
ang ibinunyag ni Gov. Joselito Mendoza ng Bulacan 
na sa isang kwarto sa palasyo naganap ang suhulan. 
At ito ay sa presensya nina Department of Interior 
and Local Government Undersecretary Austere Pana- 
dero at Edward Plaza, upisyal ng Philippine Amuse- 
ment and Gaming Corporation. 

Samantala, inako naman kamakailan ng Kampi, 
ang partido ni Arroyo, ang pamimigay ng pera sa 
mga kongresistang ipinatawag sa Palasyo. Ginawa 
ang pag-ako ni House Deputy Speaker Ma. Amelita 
Villarosa, lider ng Kampi, isang buwan matapos 
unang mabunyag ang iskandalo. Tulong iyon umano 
sa mga kongresistang myembro ng Kampi. 

Hindi maipaliwanag ni Villarosa kung bakit pati 
mga kongresistang myembro ng Lakas ay nabigyan 
din ng "tulong." 

Batid rin daw ni Gloria Arroyo ang plano ng Kam- 
pi. Kung gayo'y nakapagtataka kung bakit nagpata- 
wag pa ng imbestigasyon si Arroyo hinggil sa naga- 
nap na pamumudmod ng pera. 

Alam din umano ito ni Ronaldo Puno, tagapangu- 
lo ng Kampi, kalihim ng Department of the Interior 
and Local Government at tagapayo sa pulitika ni Ar- 
royo. AB] 

Pambobomba sa Glorietta, 
pinagtatakpan ng rehimen 


utak ng pambobomba sa Glorietta 2 sa Makati City noong Oktubre 


Le tumibay ang mga patunay na ang rehimeng Arroyo nga ang 


19 nang lumantad na sa publiko ang isang testigo. Kasabay nito, 
lumabas ang resulta ng imbestigasyon ng mga dayuhang ekspertong ki- 
nomisyon ng Ayala Land Inc. (ALI), may-ari ng Glorietta 2. 


Ang testigo, si Ronald Ramos 
alyas Abdul Rackham, ay nagpaki- 
lalang myembro ng isang special 
operations group sa ilalim ni Na- 
tional Security Adviser Norberto 
Gonzales mula 2004 hanggang 
2006. Kasama niya sa grupo ang 
ilang elemento ng Armed Forces of 
the Philippines-National Capital 
Region Command. Ani Ramos, na- 
ging trabaho niya ang pagmonitor 
sa ilang mall sa Metro Manila, kabi- 
lang ang Glorietta. “Tiningnan ko 
ang security sa Glorietta, at sabi ko 
sa report, pinakamahina ang secur- 
ity sa Glorietta.” Siya rin daw ang 
nagrekomenda kung saan mainam 
ilagay ang bomba sa Glorietta. 
Kumbinsido si Ramos na ang kan- 
yang ginawang surbeylans ay kaug- 
nay ng pambobomba sa Glorietta 2. 

Si Ramos ang una sa tatlong 


testigo sa pambobomba sa Gloriet- 
ta 2 na ipinangakong ilalabas ni 
Sen. Antonio Trillanes IV sa ta- 
mang panahon. 

Labing-isa ang namatay at 120 
ang nasugatan sa pagsabog. 

Nauna nang ibinunyag ni Trilla- 
nes at ng mga kasama niyang nag- 
alsa sa Oakwood Hotel sa Makati 
noong Hunyo 2003 ang tungkol sa 
papel ng noo'y Defense Secretary 
Angelo Reyes, ISAFP Chief Victor 
Corpus at AFP Chief Gen. Hermoge- 
nes Esperon Jr., sa likod ng "Oplan 
Greenbase." Ang "Oplan Green- 
base" ay ang kodang ginamit ng 
mga yunit panseguridad at militar 
na nagpasabog ng mga bomba sa 
paliparan at pyer ng Davao City no- 
ong Marso at Abril 2003 na ibini- 
bintang nila noon sa Moro Islamic 
Liberation Front para palabasing 


naghahasik ito ng "teroristang la- 
gim," kasabwat umano ang Abu 
Sayyaf. 

Samantala, pinabulaanan ng 
mga dayuhang ekspertong kinumi- 
syon ng ALI ang ipinagpipilitan ng 
Philippine National Police (PNP) na 
methane gas at diesel ang sanhi ng 
pagsabog sa Glorietta. Anila, ang 
pagsabog ay lumikha ng napakala- 
kas na pwersang bumaluktot sa ma- 
lalaking bakal, nagpatilapon sa 
maraming sasakyan sa delivery area 
at nagtulak pataas hanggang 14 
metro sa istruktura ng Glorietta 2 
Mall. Imposible raw ito kung sim- 
pleng pagsabog lamang ng diesel 
at methane ang nangyari. 

Matapos katigan ng Malaca- 
ñang ang iginigiit ng PNP na mga 
kemikal ang sanhi ng pagsabog sa 
Glorietta 2, nagpalipad-hangin na 
ang pulisya na kakasuhan ang ALI 
ng pagpapabaya. Layunin ng pag- 
baling ng kasalanan sa ALI na ma- 
tabunan na ang katotohanang pa- 
kana ng rehimeng Arroyo ang pam- 
bobomba upang magkaroon ito ng 
dahilang magpataw ng emergency 
rule o batas militar. Matatandaang 
sunud-sunod na pambobomba rin 
ang isinangkalan ni Ferdinand Mar- 
cos para magdeklara ng batas mili- 
tar noong 1972. 

Nang walang kumagat sa kwen- 
to ng Malacañang na gawa raw ng 
Raja Solaiman Movement ang pam- 
bobomba, inatasan na lamang nito 
ang PNP at kinutsaba ang mga da- 
yuhang imbestigador mula sa US, 
Australia at Israel para katigan ang 
kongklusyon nito na aksidente ang 
pagsabog. Sa kabila ito ng pagka- 
kadiskubre ng mga bahid ng kemi- 
kal na RDX, isa sa mga sangkap ng 
bombang C4, na militar lamang ang 
may hawak. Umiiwas magpaliwa- 
nag ang lokal na pulisya tungkol sa 
natuklasang mga bahid ng RDX sa 
lugar. Ginipit naman at pilit pina- 
tahimik si Maj. Allan Sollano ng 
AFP na nakatuklas ng mga bahid ng 
RDX sa pinangyarihan. [AB] 

Bumabagsak na mga kita 


alang tigil at harap-harapan na ang pagsisinungaling ng rehi- 
W meng Arroyo kaugnay ng mga datos ng pag-unlad at kahirapan. 

Kamakailan, inutusan nito ang National Economic and Develop- 
ment Authority (NEDA) na palabasing lumalaki na ang kita ng mga pa- 
milyang Pilipino at umaahon na sa kahirapan ang malaking bahagi ng 
mamamayan. Taliwas ito sa resulta ng Family Income and Expenditure 
Survey (FIES) para sa taong 2003 at 2006 na isinagawa ng National Sta- 


tistics Office (NSO). 

Ang FIES ay sarbey ng kinikita 
ng mga Pilipinong nagtatrabaho. 
Inaalam dito ang padron ng gastos 
ng mamamayan—kung anu-anong 
mga produkto at serbisyo ang pi- 
nagkakagastusan nila at kung sa- 
ang mga produkto at serbisyo na- 
man sila nagtitipid. Ang FIES din 
ang ginagamit na upisyal na suka- 
tan ng kahirapan at di pagkakapan- 
tay-pantay. 

Ayon sa pagsusuri ng NSO, bu- 
magsak ang taunang abereyds na 
kita ng mga Pilipino nang 2.7% 
kung ibabatay ito sa tunay na ha- 
laga ng piso. Mula P148,000 noong 
2003, nasa P144,000 na lamang 
ito pagsapit ng 2006. Isang pala- 
tandaan ng pagliit ng kita ng mga 
Pilipino ay ang paglaki ng baha- 
ging inilalaan nila para sa pagkain. 
Kapag lumiliit ang kita, ayon sa 
NSO, lumalaki ang bahagi nito na 
napupunta sa pagkain. Sa panahon 
ng kagipitan, tinitipid kundiman 
lubusan nang binibitawan ng mara- 
ming pamilya ang iba pang bata- 
yang pangangailangan at serbisyo. 

Gayundin, lumalaki ang agwat 
sa pagitan ng pinakamahihirap at 
mayayamang Pilipino. Noong 2003, 
ang pinagsamang kita ng 10% pi- 
nakanakaririwasang pamilya ay 20 
ulit na mas malaki sa kinikita ng 
pinakamahirap na 10%. Batay sa 
FIES ng 2006, pinaghahati-hatian 
ng 30% pinakamahihirap na pamil- 
yang Pilipino ang 8.6% ng pangka- 
buuang kita. Sa kabilang banda, 
36% ng pambansang kita ang na- 
pupunta sa 10% pinakamayaya- 
mang pamilya. Ayon sa Forbes Asia, 

umaabot sa P773.5 bilyon ang pi- 
nagsamang kita ng 40 pinakamaya- 
yamang Pilipino. Katumbas ito ng 
kita ng 60% o 52 milyong Pilipino. 
Kung ikukumpara ang mga datos 
mula sa FIES ng 2003 at 2006, ma- 
kikitang tumaas pa 
mula 82% tungong 
86% ang naghihi- 
rap nitong nakara- 
ang tatlong taon. 
Tinukoy ng 
NSO na mas malaki 
ang tantos ng 
paglaki ng kita ng 
pinakamahihi- 
rap—abereyds na ya 
17.5?--kumpara sa bilis 
ng paglaki ng kita ng nasa 
panggitna at matataas na saray ff 
na tumaas lamang nang 15.9%. 
Wala halos itong pagkakaiba, at la- 
long walang silbi sa kalagayang na- 
pakalayo ng agwat ng kita ng ma- 
hihirap at mayayaman. Ayon pa sa 
isang ekonomista, ang paglaki ng 
kita ay hindi nangangahulugan ng 
paglaki ng tunay na halaga nito. 
Kung ikukunsidera ang nagtaasang 
presyo ng serbisyo at produkto, la- 
labas na mas maliit ang halaga ng 
pangkabuuang kita ngayon ng mga 
Pilipino kumpara noong 2003. 
Inaakala ng rehimen na sa pa- 
mamagitan ng pahayag ng NEDA, 
matatahimik ang mga bumabatikos 
sa panlilinlang ng gubyerno sa da- 
tos sa ekonomya. Pinagdududahan 
ng maraming sektor, kabilang ang 
ilang mga kritikal na ekonomista, 
ang mga datos ng pag-unlad na 
inilabas ng gubyerno, partikular 


ba a 


ang diumano'y pagtaas ng gross na- 
tional product (GNP) sa ikalawang 
kwarto ng 2007. 

Nilayon din ng rehimen na ita- 
go ang laganap na kagutuman at 
kahirapan na tampok sa magkaka- 
sunod na mga sarbey, kabilang ang 
isinagawa ng Social Weather Sta- 
tions noong Setyembre. Ayon sa 
SWS, umabot na sa 3.8 milyong pa- 
milyang Pilipino o 21.5% ang na- 
gutom nang di bababa sa isang be- 
ses sa nagdaang tatlong buwan. 
Nilagpasan nito ang dating naita- 
lang rurok na 19% noong Nobyem- 
bre 2006 at Pebrero 2006. Dahil di- 
to, mas mataas na ngayon nang 
10% ang bagong abe- 
reyds na tantos ng ka- 
gutuman kumpara sa 
abereyds na 11% no- 
ong nakaraang siyam 
na taon. 

Samantala, ayon 
sa pinakahuling es- 
N tadistikang inilabas 

~ Labor and Em- 
ployment (DoLE), 
i mula 2004 hanggang 
2006 ay lumaki nang 100% 
ang bilang ng mga natanggal sa 
trabaho sa Metro Manila dulot ng 
pagsasara ng kanilang mga pinag- 
tatrabahuang kumpanya. 

Itinaon ng rehimen ang pagla- 
labas ng pahayag ng NEDA sa pag- 
bisita ng tim ng International Mo- 
netary Fund na noo'y nagsasagawa 
ng rebyu sa batayang kalagayan ng 
ekonomya. Laking tuwa nito nang 
ideklara ng IMF na pumapangalawa 
ang Pilipinas bilang “best showing” 
na ekonomya sa Asia. Gayunpaman, 
hindi matatakasan ng rehimen ang 
pagbatikos at pagkamuhi sa lanta- 
ran na nitong pandudoktor at pan- 
loloko. Hindi na ito masikmura ma- 
ging ng mga reaksyunaryong eko- 
nomista. Habang dumarami ang 
mga kasinungalingan ng rehimen, 
lalo namang nagiging klaro ang pa- 
giging bulaan nito. ABI 


A 

Nagpapatuloy ang pamamaslang 


Arroyo sa kanayunan. Ang sumusunod ay ilan sa mga nakalap na 


P atuloy ang paghahasik ng lagim ng mga berdugo ng rehimeng US- 


ulat ng Ang Bayan: 

Nobyembre 2. Inaresto ng pi- 
nagsanib na pwersa ng mga pulis 
at militar si Ricardo Bellamia, 47, 
organisador ng National Federation 
of Labor at Kilusang Mayo Uno sa 
Cebu, sa bintang na siya ay kasapi 
ng Bagong Hukbong Bayan (BHB). 
Ayon sa kanyang asawa, dinampot 


si Bellamia sa kanyang bahay sa 
Barangay Casay, Dalaguete, Cebu at 
nakadetine sila ngayon sa Guadalu- 
pe Police Station ng naturang lun- 
sod. 

Oktubre 28. Bandang alas-4 ng 
hapon nang damputin ni Lt. Alex 
Elnar ng 62nd IB sa Barangay Dos, 


Mga biktima ng AFP, ginawaran 
ng writ of amparo 


Gr ng Korte Suprema ng writ of amparo noong Oktubre 29 
ang mga magulang nina Sherlyn Cadapan at Karen Empefio, mga 
nawawalang estudyante ng UP. Hiniling ng dalawang ina na ma- 
inspeksyon ang Camp Tecson sa Bulacan, Fort Magsaysay sa Nueva 
Ecija at isang kampo sa Limay, Bataan. Sa mga kampong ito nakita 
ng mga saksi ang dalawang dinukot noon pang Hunyo 2006 sa Ha- 
gonoy, Bulacan. 

Gayunman ay tumanggi ang militar na ibukas ang naturang mga 
lugar sa mga imbestigador at mga magulang at kamag-anak ng mga 
nawawalang estudyante. 

Iginawad rin ang writ of amparo sa magkapatid na Raymond at 
Reynaldo Manalo. Dinukot at 18 buwang ibinimbin ng AFP ang mag- 
kapatid. Agad nilang hiningi ang proteksyon ng Korte Suprema nang 
makatakas sila noong Agosto. Saksi ang magkapatid sa pagdukot at 
pagdetine ng AFP sa dalawang estudyante at sa kalauna'y pagpatay 
kay Manuel Merino, ang kanilang kasamang magsasaka. Iginawad sa 
kanila ang writ of amparo bilang mga saksi. 

Ayon sa mga ina nina Karen at Sherlyn, ang isinampa nilang pe- 
tisyon para sa writ of habeas corpus ay balewala dahil ikinaila ng 
militar na nasa kustodya nila ang kanilang mga anak. 

Sa tala ng Karapatan, may 184 na kaso ng enforced disappea- 
rance sa kasalukuyan. Bilang suporta sa dalawang ina, naglunsad si- 
la ng kilos-protesta laban sa militar sa harap ng Korte Suprema. 

Inaprubahan din ng Korte Suprema ang petisyon para sa writ of 
amparo ni Lourdes Rubrico (Nanay Ude) at dalawang anak niya no- 
ong Oktubre 30. Si Nanay Ude ay lider ng mga maralitang-lunsod ng 
Cavite na dinukot ng mga elemento ng 301st Air Intelligence and 
Security Squadron noong Abril 3, at idinetine sa base nila sa Lipa 
City. Sa kanyang petisyon, sinabi nina Nanay Ude na sila ay palagi 
pa ring binubuntutan ng mga nakamotorsiklong mga lalaki at mina- 
manmanan ang kanilang bahay at mga aktibidad. ABI 


Pinabacdao, Samar si Flor Acbo, ta- 
gapagsalita ng BAYAN-Eastern Vi- 
sayas. Dinala siya sa himpilan ng 
62nd IB sa bayan ng Calbiga. Tat- 
long araw siyang isinailalim sa in- 
terogasyon tungkol sa umano'y 
kaugnayan niya at ng BAYAN sa 
BHB. Pinakawalan lamang siya ma- 
karaang mabunyag sa publiko ang 
pagkakadukot sa kanya. 

Oktubre 26. Alas-5 ng umaga 
nang patayin ng mga berdugo ni 
Arroyo si Arturo Tolentino, 64, sa 
kanyang bahay sa Samal, Bataan. 
Nagpakilalang pulis ang mga sala- 
rin nang pwersahan silang puma- 
sok sa kanyang bahay upang ares- 
tuhin umano siya. Pinosasan ng 
mga “pulis” ang kanyang pamilya 
at pinadapa habang pinalabas si 
Tolentino. Ilang sandali lamang ay 
nakarinig na ang mga kasambahay 
ni Tolentino ng putok. Nang paka- 
walan na sila, nakita na lamang ni- 
lang nakasandal sa pader si Tolen- 
tino at patay na. 

Oktubre 24. Dinukot ng mga 
elemento ng AFP si Pedro Calilung, 
isang organisador ng mga maninin- 
da sa palengke ng Guagua, Pam- 
panga. Huling nakita si Calilung 
mga alas-9 ng umaga sa palengke. 
Dalawang araw matapos siya duku- 
tin, nakausap pa siya sa cellphone 
ng isa sa kanyang mga kasamahan. 
Ayon sa natu- 
rang kasa- 
ma, takot 
na takot si 
Calilung at 
hindi naka- 
pagsalita 
nang mali- 
naw. Nang 
tanungin 
niya kung 
nasaan si- 
ya, ang ta- 

nging sagot ni Calilung ay nakiki- 
pagkita siya sa kanyang mga ka- 
mag-anak. Ngunit nang tanungin 
naman ang kanyang mga kamag- 
anak, sinabi nilang wala siya sa 
kanila at hindi nila alam kung na- 
saan. 

Oktubre 16. Isang walong ta- 
ong gulang na bata sa Tuburan, 
Cebu ang dinukot ng militar at ipi- 
nailalim sa interogasyon. Pinilit 
siya ng mga militar na amining 
mga myembro ng Bagong Hukbong 
Bayan ang kanyang mga magu- 
lang. Papauwi si Nena, di tunay na 
pangalan, mula sa Mag-alwa Ele- 
mentary School nang dukutin siya 
ng mga tropa ng 78th IB at dalhin 
sa kanilang detatsment sa Baran- 
gay Gaang. Para pagtakpan ang 
krimen, ipinagkalat ng militar na 
inabandona si Nena ng kanyang 
mga magulang. Mariin itong pina- 
bulaanan ng kanyang tiyahing si 
Liza Baldespinosa na nag-aalaga 
sa kanya. 

Setyembre 1. Pinatay sa tor- 
tyur ng mga tropa ng 21st IB si 
Fernan “Ka Uno” Reyes matapos 
mahuli sa Barangay Balanni, Sto. 
Niño, Cagayan. Nasugatan si Ka 
Uno sa sagupaan ng BHB at mili- 
tar sa naturang lugar noong araw 
ding iyon. Namatay ang dalawang 
tropa ng AFP sa naturang sagupa- 
an. 

Tinapyas ng militar ang isang 
tainga ni Ka Uno at hinayaang 
maubusan ng dugo. Nang mama- 
tay si Ka Uno, hindi agad na ibini- 
gay ng AFP ang bangkay sa pamil- 
ya. Sa halip, ginamit nila itong 
pain sa mga kasama niyang Pulang 
mandirigma. Hinayaan nila itong 
maulanan at maagnas sa isang lu- 
gar na mahigpit nilang binantay- 
an. Napilitan na lamang silang ibi- 
gay sa pamilya ang bangkay nang 
magdemanda na ang mga magu- 
lang at ang mga upisyal ng baran- 
gay. AB] 

15,000 sundalo, gagamitin 
sa kampanyang demolisyon 


ng MMDA 


Command ng Armed Forces of the Philippines (AFP-NCR) ang 


À abot sa 15,000 mga sundalo mula sa National Capital Region 


planong gamitin ng Metro Manila Development Authority (MM- 
DA) sa pagpapaigting ng kampanyang demolisyon nito laban sa mga 


maralitang tagalunsod. 

Libu-libong pamilya na ang 
naging biktima ng mararahas na 
operasyong demolisyon ng Side- 
walk Clearing Operation Group ng 
MMDA (MMDA-SCOG) nitong nag- 
daang mga buwan sa Metro Mani- 
la. 

Pinakahuling biktima ng ope- 
rasyon ng MMDA-SCOG ang mga 
maglalako na pinalayas nitong Ok- 
tubre 31 sa daanan at pasukan ng 
sementeryo ng La Loma at Sa- 
ngandaan. Kumaripas ng takbo 
ang iba, dala-dala ang kanilang 
mga paninda samantalang ang iba 
ay nadakip. Sinamsam ng MMDA- 
SCOG ang kanilang mga panindang 
kandila, bulaklak at pagkain. 

Noong araw ding iyon, giniba 
ng mga tauhan ng MMDA ang mga 
tirahan ng mga maralita sa Baran- 
gay Katipunan, Muñoz, Quezon 
City nang walang anumang abiso o 


kaukulang mga kautusan. 

Bago ito, noong Oktubre 28, 
isandaang kabahayan ng mga ma- 
ralita ang winasak ng mga tauhan 
ng MMDA sa mga lunsod ng Pasay, 
Makati at Quezon City. Gamit ang 
crane, giniba ng 250 pwersa ng 
MMDA-SCOG ang 60 kabahayang 
tinitirahan ng mahigit 1,000 pa- 
milya sa Barangay 51 sa Pasay at 
Barangay Palanan at San Isidro sa 
Makati City. Mayroon nang 60 ka- 
bahayang giniba ng MMDA-SCOG 
noong Agusto 20 sa lugar ding 
iyon. Libu-libo pang pamilya na 
naninirahan sa dalawandaang ka- 
bahayan ang binigyan na lamang 
ng isang linggong palugit bago gi- 
bain ang kanilang mga tahanan. 

Noon ding Oktubre 28 ay 40 
kabahayan ang giniba sa Litex Ro- 
ad, Barangay Commonwealth, 
Quezon City. Ninakaw pa ng mga 

tauhan ng MMDA ang mga kawad 
ng kuryente at tubo ng tubig na 
nakakabit sa mga bahay. Isang 
linggo bago ito ay mayroon nang 
500 kabahayan na pwersahang wi- 
nasak ng MMDA noong Oktubre 21 
sa mga lunsod ng Navotas, Calo- 
ocan, Malabon at Valenzuela. 

Simula pa sa pagpasok ng ta- 
ong kasalukuyan ay walang habas 
nang isinasagawa ng MMDA ang 
kampanya nito ng demolisyon. No- 
ong Enero 5, isang maninindang 
Moro ang namatay at tatlo ang gra- 
beng nasugatan nang pagbabarilin 
sila ng mga tauhan ng MMDA sa 
Baclaran, Parañaque. Sinundan ito 
ng marahas na pagdemolis sa mga 
barungbarong ng 54 pamilyang na- 
katira sa San Andres Bridge 1 sa Pa- 
co, Maynila noong Pebrero 28. Pi- 
naputukan din ng mga pulis ang 
mga residente. 

Pagpasok ng buwan ng Hunyo 
ay 332 pamilya ang pinalikas sa 
Baclaran. Di nagtagal ay sinimulan 
ang demolisyon sa mga kabahayan 
sa North Triangle, EDSA. Hindi nag- 
tutuluy-tuloy ang demolisyon dahil 
sa mga aksyong protestang inilu- 
lunsad ng mga residente. 

Pagsapit ng Agosto, pwersa- 
hang giniba ang 60 bahay ng mga 
maralita sa hangganan ng Pasay at 
Makati at pinagbantaan ang mga 
residente sa mahigit 200 bahay na 
marahas silang palalayasin kung 
hindi sila boluntaryong magsisili- 
kas. Pinagbantaan din ng MMDA na 
palalayasin ang mga residente ng 
10 barangay sa tabi ng ilog ng San 
Juan. Pagsapit ng Setyembre, 100 
barungbarong ng mga maralita ang 
walang awang giniba ng mga pwer- 
sa ng MMDA sa Barangay Common- 
wealth, Quezon City. Dalawandaan 
pang kabahayan ang nakatakdang 
idemolis subalit napipigilan pa da- 
hil sa pakipagnegosasyon ng mga 
taong simbahan. 

Desidido ang MMDA sa pamu- 


Pagsalaula sa obra ng Neo-Angono, 
binatikos 


inatikos ng Neo-Angono Artists Collective (NAAC) at iba pang 

mga alagad ng sining ang pagsalaula ng National Press Club 
(NPC) sa isang mural (larawang ipininta sa pader o dingding) na 
ipinagawa nito sa NAAC. Ang tema ng 8 por 32-piyeng mural ay ang 
kasaysayan ng kalayaan ng pamamahayag. Nagpapakita ito ng isang 
lalaking nagbabasa ng pahayagan sa gitna ng isang mataong kalsa- 
da. Mga bantog na personahe sa kasaysayan ang kumatawan sa iba't 
ibang tao sa kalsada. 

Noong bisperas ng pagpapasinaya sa mural, kung saan bisitang 
pandangal si Gloria Arroyo, nag-inspeksyon ang mga tauhan ng Pre- 
sidential Security Group. Napuna nila ang maraming anila'y “bakas 
ng Kaliwa” sa mural at sinabihan si Roy Mabasa, presidente ng NPC, 
na dapat alisin ang mga iyon. Ipababago sana ng liderato ng NPC 
sa Neo-Angono ang mural, pero tumanggi sila dahil hindi sila sang- 
ayon sa mga gustong ipabago at lampas na ito sa napagkasundu- 
ang tatlong linggo para sa anumang pagbabago. Kumuha na lamang 
ang presidente ng NPC ng ibang pintor para gawin ang mga pagba- 
bago para umayon sa kagustuhan ng Malacañang. 

Sentral na elemento sa orihinal na obra ang dyaryo kung saan 
nakalathala ang pahayag ng International Federation of Journalists 
na tumutuligsa sa Anti-Terror Law. Pinalitan ito ng isang halimaw 
na nakakulong sa hawla. Ipinakita rin si Jose Rizal na nagbabasa ng 
pahayagan kung saan ang ulo ng balita ay tungkol sa pagdukot kay 
Jonas Burgos. Pinalitan ito ng “Patuloy ang laban para sa kalayaan 
sa pamamahayag.” Binago rin ang mga mukha nina Jonas at ina ni- 
yang si Edita sa dyaryo. 

Sa eksenang nagpapakita ng isang rali, binura ang pangalan ng 
militanteng National Union of Journalists of the Philippines mula sa 
isang istrimer na dala-dala ng mga demonstrador. Ipinakita rin sa 
mural si Andres Bonifacio na may tatong “K” ng alibata sa kanyang 
braso. Ang tato ay pinalitan ng pusong may nakatusok na palaso 
dahil “maka-Kaliwang simbolo” raw ang orihinal. Binago rin ang 
mga itsura ng mga anti-Arroyong personahe tulad nina Prof. Ran- 
dolf David at kolumnistang si Juan Mercado. 

Anang mga kritiko, katawa-tawang ang NPC mismo ang sumu- 
supil sa kalayaan sa pamamahayag. ABI 


muno ni Bayani Fernando na isaga- 
wa ang pwersahang pagpapalikas 
sa kabila ng mahigpit na pagtutol 
ng mamamayan para bigyang-daan 
ang mga proyekto para sa mga lo- 
kal at dayuhang mamumuhunan. 
Ilang halimbawa nito ang pagtata- 
yo ng gubyerno ng mga proyektong 
pang-imprastruktura tulad ng pag- 


papalapad ng kalsada at tulay, 
konstruksyon ng riles at iba pa. 
Dahil buhay na ang nakataya sa 
pwersahang pagpapalikas sa mga 
maralitang residente, wala silang 
ibang mapagpipilian kundi ang lu- 
maban para ipagtanggol ang kani- 
lang kabuhayan at mga batayang 
karapatang-tao. [AB] 

PANANALANTA NG PASISTANG ESTADO sin: 


Pinal na ulat ni Alston, inilabas na 


ormal nang isinumite ni Prof. Philip Alston sa United Nations (UN) 
P General Assembly noong Oktubre 30 ang kanyang ulat kaugnay ng 

kalagayan ng karapatang-tao sa Pilipinas. Isinagawa ni Alston, 
Special Rapporteur ng UN Commission on Human Rights (UNCHR) ang 
kanyang imbestigasyon sa Pilipinas noong nakaraang taon. Natuloy ang 
presentasyon ni Alston sa kabila ng presensya ni Executive Secretary Edu- 
ardo Ermita. Ipinadala roon ni Gloria Arroyo si Ermita sa tangkang maib- 


san ang epekto ng ulat ni Alston. 


Sinalamin ng pinal na ulat ang 
nauna nang isinapublikong inisyal 
na kongklusyon ng imbestigasyon 
sa kabila ng pagtatangka ni Arroyo 
na palabnawin ito. 

Ayon sa ulat, isa ang Pilipinas 
sa 30 bansa sa buong mundo na 
may kumpirmadong ulat ng mga 
ekstrahudisyal na pamamaslang. 
Wasto nitong tinukoy ang Oplan 
Bantay Laya bilang balangkas ng 
pamamaslang ng mga progresibong 
aktibista sa ilalim ng anim na ta- 
ong panunungkulan ni Gloria Arro- 
yo. Binatikos nito ang gawi ng re- 
himen na malisyosong iugnay ang 
ligal na kilusang masa sa armadong 
rebolusyon para bigyang-katwiran 
ang pamamaslang. Tinukoy din ni 
Alston ang malawakang pamamas- 
lang sa mga mamamahayag sa ban- 
sa. Aniya, nariyan din ang pama- 
maslang kaugnay ng mga hidwaang 
agraryo, pagpatay ng mga vigilante 
sa mga batang lansangan at mga 
pang-aabuso sa karapatang-tao ka- 
ugnay ng mga sagupaan sa kanlu- 
rang Mindanao at sa Sulu. 

Kinundena ni Alston ang pani- 
nira at panggigipit sa mga biktima 
at saksi, habang patuloy namang 
namamayagpag ang mga salarin. 
Tinuligsa niya ang Armed Forces of 
the Philippines sa pagmamaang- 
maangan nito sa papel ng mga ele- 
mento nito sa pamamaslang. 

Samantala, bunsod din ng pag- 
bubunyag ni Alston sa mga pagla- 
bag sa karapatang-tao sa Pilipinas, 
ginawang kundisyon ng US Senate 

nitong Nobyembre 5 ang pagbibi- 
gay ng dagdag na $2 milyong ayu- 
dang pang-ekonomya at militar sa 
rehimeng Arroyo sa pagpapatupad 
nito ng mga rekomendasyon ni Al- 
ston. Partikular dito ang paggalang 
ng militar sa karapatang-tao at 
pagtigil ng karahasan laban sa mga 
ligal na organisasyon. ABI 


Pagkumpiska ng gubyernong Dutch 
sa mga dokumento ng PPT, 


kinundena 


“NG ang gubyernong Dutch,” ito ang mariing batikos 
ni dating Ambassador Øystein Tveter ng Norway, isa sa anim 
na hukom ng Permanent Peoples’ Tribunal (PPT) Second Session on 
the Philippines. 

Binatikos ni Tveter ang gubyerno ng The Netherlands dahil sa 
pagkumpiska ng pulisya sa mga dokumento ng PPT noong Agosto 28 
kasabay ng pag-aresto nila kay Prof. Jose Maria Sison ng National 
Democratic Front of the Philippines. 

Ang mga kagamitan at dokumento ng PPT ay kinumpiska ng pu- 
lisya ng The Netherlands mula sa tahanan ni Dr. Angelica M. Gonza- 
les, Executive Director ng International Coordinating Secretariat ng 
PPT. Sinalakay ang bahay ni Dr. Gonzales kasabay ng pagreyd sa upi- 
sina ng NDFP International Office at lima pang bahay ng mga poli- 
tical refugee na naninirahan doon. 

Hindi akalain ng mga internasyunal na hurado na magagawa ng 
gubyernong Dutch ang pagsamsam sa mga dokumentong naglala- 
man ng mga testimonya ng mga saksi laban sa mga pang-aabuso sa 
laban sa mamamayang Pilipino ng rehimeng Arroyo. Pinangangam- 
bahan ng mga hurado ng PPT na gagamitin ang mga mga testimo- 
nyang ito laban sa mga tumestigo laban sa rehimeng Arroyo. 

Noong Marso, hinatulan ng PPT ang gubyernong Arroyo at US na 
nagkasala sa malawakang paglabag sa karapatang-tao, pampulitika, 
pang-ekonomya at karapatang sibil. ABI 


KP SA IBAYONG DAGAT 
Pagtatatag ng republika, 
iginigiit ng CPN-M 


kiya sa kanilang bansa. Nitong Nobyembre, matagumpay na nai- 


U miigting ang pakikibaka ng mamamayang Nepali laban sa monar- 


giit ng Communist Party of Nepal-Maoist (CPN-M) sa gubyernong 
koalisyon na simulan na ang paghahanda para sa pagdedeklara ng repub- 


lika ng Nepal. 

Sa isang espesyal na sesyon ng 
interim na parlamento noong Oktu- 
bre, inaprubahan ng mayorya ang 
mosyon ng mga komunista na na- 
nanawagan para sa transpormasyon 
ng bansa tungo sa isang republika 
bago ang eleksyon para sa constitu- 
ent assembly na nakatakda sa Nob- 
yembre 22. Inaprubahan din ng 
mayorya ang mosyon nitong nagti- 
tiyak na katumbas ng laki ng bawat 
partido ang makukuha nitong 
pwesto sa constituent assembly. 
Gayunman, hindi pa ganap na re- 
publika ang bansa dahil hindi pa 
ito pinagtitibay ng 2/3 ng parla- 
mento. 

Pero dahil sa tumitinding pre- 
syur mula sa mamamayan at mga 
partidong komunista, napilitan si 
Girija Prasad Koirala, punong mi- 
nistro ng gubyernong koalisyon, na 
sabihing sa praktika ay isa nang re- 
publika ang Nepal. 

Ang pagbuwag sa monarkiya 
ang isa sa mga batayan ng CPN-M 
sa pakikipag-alyansa sa anim pang 
malalaking partidong pulitikal at 
pagpasok sa interim na parlamento 
noong 2006. Pinagkaisahan noon 
ang paghahalal ng constituent as- 
sembly na magbabalangkas ng 
konstitusyon ng bubuuing republi- 
ka. Ipauubaya rin sa halal na 
constituent assembly ang desisyon 
kung kailan at paano lalansagin 
ang monarkiya. Gayunpaman, may 
kapangyarihan ang interim na par- 
lamento na buwagin ang monarkiya 
kung nakikialam ito sa mga demo- 
kratikong proseso na inilatag ng 

koalisyong gubyerno. 

Bago ito, nagbitiw sa pwesto 
ang mga kinatawan ng CPN-M dahil 
sa pagtanggi ng Nepali Congress 
Party (NCP), ang pinakamakapang- 
yarihang partido sa gubyernong 
koalisyon, na harapin at tugunan 
ang mga hinaing ng mga komunis- 
ta sa parlamento. 

Ramdam ng mga kinatawan ng 
CPN-M at ng mga sektor ang pag- 
mamaliit at pagbalewala sa kanila 
ng NCP at mga kadikit na partido. 
Iginigiit na rin ng CPN-M sa koali- 
syon na pormal na ideklara na ng 
parlamento ang pagiging ganap na 


republika ng bansa bago pa man 
ang eleksyon dahil sa lumalalang 
pakikialam ng hari sa prosesong 
elektoral. Anang CPN-M, wala nang 
dahilan para patuloy pang umiral 
ang monarkiya at dapat na itong 
wakasan sa lalong madaling pana- 
hon. Habang tumatagal, nabibig- 
yan lamang ito ng puwang na mu- 
ling makapagpalakas at makapang- 
gulo. Katunayan, nakatanggap ng 
impormasyon ang CPN-M na nag- 
paplano ng kudeta ang hari para 
patalsikin sa gubyerno ang mga ko- 
munista. 

Sa labas ng parlamento, nag- 
lunsad ng mga kilos protesta ang 
mga demokratikong organisasyon 
bilang suporta sa hakbang ng mga 
komunista. Nagbabala silang hindi 
gagalangin ang eleksyon sa consti- 
tuent assembly kung gagamitin ito 
ng hari para makapanatili sa poder. 

Sa rekomendasyon ng CPN-M, 
ipinagpaliban ang eleksyon para sa 
constituent assembly. ABI 


Martsa ng magsasaka sa India, matagumpay 


Mione ang martsang isinagawa ng mahigit 25,000 magsa- 
saka sa India noong Oktubre. Tinawag nila itong Janadesh o 


hatol ng bayan. Ang martsa na nilahukan ng mga magsasaka, pam- 
bansang minorya, manggagawang bukid, mga monghe at kaalyado 
nila ay inilunsad para igiit ang karapatang magmay-ari ng lupa at 
iba pang benepisyo sa pagsasaka. 

Anila, 40% ng mamamayan ng India ay walang lupa at lugmok 
sa kahirapan. 

Tinutulan nila ang mga higanteng imprastrukturang itatayo sa 
kanayunan ng India kung saan maraming magsasaka ang mapapa- 
likas. Kabilang dito ang isang planta ng petrokemikal at pagawaan 
ng barko kung saan 8,900 ektarya sa silangang India ang apektado. 
Hindi na ito itinuloy makaraang patayin ng mga ahente ng estado 
ang 14 na magsasakang nagprotesta noong Marso. 

Dumating sila sa New Delhi, kabisera ng India, noong Oktubre 
28, matapos bagtasin ang mahigit 325 kilometro. 

Isa sa mga tagumpay na nakamit ang pagbubuo ng isang komi- 
te sa reporma sa lupa sa ilalim ng interior ministry kung saan kala- 
hati ng mga kasapi ay magsasaka at mga pambansang minorya na 
walang lupa. ABI 


ANG BAYAN Nobyembre 7, 2007 


N BALITA | 


Mga ambus, inilunsad ng BHB sa Masbate at Negros 


DALAWANG magkasunod na ambus ang inilunsad ng 
mga Pulang mandirigma ng Jose Rapsing Command ng 
BHB sa Masbate laban sa pulisya sa isla noong Oktu- 
bre 29 at 31. Nakasamsam ang mga gerilya ng isang 


M16 at mga bala. 


Noong Oktubre 31, tinambangan ng KG 
mga Pulang mandirigma ang pinagsanib kay 


na pwersa ng “B” Coy ng PNP Regional =e 
Mobile Group at San Pascual Police 
Force habang naglulunsad ang mga 9g 
ito ng operasyong militar sa Baran- # 
gay San Pedro, bayan ng San 
Pascual. f 
wang sasakyan nang pasabugan ng bom- , 
ba. Agad na namatay si P/Insp. Andres... 
Franco, lider ng operasyon at namatay 


kinabukasan ang isa pang pulis. May dalawa pang 


nasugatan sa tropa ng RMG. 


Bago ito, inambus din ng mga gerilya ang mga pu- 
lis na nag-eeskort ng mga balota pagkatapos ng elek- 


26 sundalo sinibak 


SINIBAK ni Army chief Lt. Gen. Alexander 
Yano ang 26 sundalong Scout Rangers ni- 
tong Oktubre 25. Ang 26 ay kabilang sa 40 
sundalong basta na lamang dinakip habang 
nagmamartsa pabalik sa kanilang baraks no- 
ong Pebrero 19, 2006. 

Lihim silang ikinulong nang walang ka- 
so mula noong Pebrero dahil diumano sa ka- 
nilang pagsuporta sa mga nag-aalsang upi- 
syal laban sa rehimeng Arroyo noong 2006. 
Basta na lamang pinauwi ang mga sundalo 
at binigyan ng tig-P5,000 nang walang pa- 
liwanag kung bakit sila ikinulong at pina- 
tawan ng dishonorable discharge. 

Mahigit 21 buwan nang nakakulong 
nang walang kaso ang 40 sundalo at nabun- 
yag lamang ang kanilang sikretong pagkaka- 
kulong nang ipaabot ito ng ilang upisyal kay 
Sen. Rodolfo Biazon nang minsang dumalaw 
siya sa kulungan. Palipat-lipat sila sa iba't 
ibang kulungan at hindi pinahintulutang 
makipag-ugnayan sa kanilang mga pamilya, 
kaibigan at abugado. 

Hanggang ngayon ay wala pa ring mali- 
naw na kinabukasan ang 14 pang sundalo na 
patuloy na ikinukulong nang walang kaso. 


ANG BAYAN Nobyembre 7, 2007 


Lulan ang mga pulis ng dala- G 


fe ET 
AS Ca 


gatan sa 50th Provincial Mobile Group. 


ern Negros ang isang kolum na binubuo ng 20 su 


syong pambarangay at Sangguniang Kabataan sa Ba- 
rangay Liong sa bayan ng Cataingan. Tatlo ang nasu- 


Nakasagupa naman ng mga Pulang mandirigma ng 
Roselyn “Ka Jean” Pelle Command ng BHB ng North- 


n- 


m. dalo sa Sityo Hangalay, Barangay Macasilao, Cala- 
À trava, Negros Occidental noong Oktubre 
22. Ang naturang pwersa ay isa sa ap- 


AN N Ng na kolum ng AFP na nag-opera- 


/ syon noon sa lugar. Lubos na na- 
” pangibabawan ng mga mandirig- 
ma ang mga sundalo kaya walang si- 


E pud numan sa kanila ang nakaganting- 


“trang ambus ay parusa ng BHB sa m 


ga 


nag-ooperasyong militar dahil sa ginawa ni- 


sa lugar. 


State of emergency, idineklara sa Pakistan 


NAGDEKLARA ng state of emergency nitong Nobyembre 3 si 
Pervez Musharraf, presidente ng Pakistan para supilin ang 
lumalakas na mga pagtutol sa kanyang paghahari. 

Pinaniniwalaang idineklara ni Musharraf ang state of 
emergency para mapigilan ang Korte Suprema ng Pakistan 
na pawalambisa ang pagkapanalo niya sa eleksyong pam- 
presidente noong Oktubre 6. Tinututulan ng Korte Supre- 
ma ang malaon nang sabayang paghawak ni Musharraf ng 
poder bilang presidente ng bansa at hepe ng Pakistani Ar- 
my. 

Pinamunuan ni Musharraf, isang heneral, ang isang ku- 
deta noong 1999 na umagaw ng kapangyarihan mula sa si- 
bilyang gubyerno ni Prime Minister Nawaz Sharif. 

Dahil sa state of emergency, suspendido ang konstitu- 
syon, sinusupil ang midya at nabigyan ng malalawak na 
kapangyarihan ang mga pwersang panseguridad ng estado 
na durugin ang anumang pagtutol. Libu-libo nang Pakista- 
ni ang inaresto at ikinulong, kabilang ang pangunahing 
mga oposisyunita. Maipagpapaliban din nang walang ta- 
ning ang mga eleksyon. 

Kaugnay nito, ipinahayag ng Communist Party of Pak- 
istan (CPP) na lalabanan nila ang state of emergency at 
maglulunsad sila ng armadong pakikibaka laban sa pagha- 
haring militar. 


lang mga kalupitan at pamamaslang ng mga sibilyan 

Humanda sa mapagpasyang 
pakikipagtuos sa rehimeng Arroyo 


U maabot na sa sukdulan ang desperasyon ni Glo- si Jose de Venecia bilang Speaker ng Kongreso dahil 


ria Arroyo. Binabangungot siya ng sunud-su- sa papel niya at ng kanyang anak sa pagbubunyag ng 
nod na pagkakabunyag ng iba't ibang anomal- anomalya sa ZTE. 
ya, ng tumitinding galit ng mamamayan, ng tumitibay Matapos mabigong pataubin si de Venecia 
na banta ng oposisyon at ng lumalalim na UNG noong nagdaang eleksyon at hadlangan ang 
pagkabiyak ng naghaharing koalisyon. "Hand pag-upo niya bilang Speaker noong Hunyo, 
Ang di maapulang krisis pampuliti- LAW a walang tigil ang pagtatangka ng Malacahang 
ka ay yumayanig at nagbabantang mag- N na patalsikin siya sa pusisyon. Sinuhulan ni- 
wakas sa kanyang paghahari at ya ng hanggang tigkakalahating milyong pi- 
umunsyami sa plano niyang manati- 7 VA so ang halos 200 kongresista para tiyakin 
li sa poder lampas sa 2010. i 


ang katapatan nila sa harap ng 
Kaya naman walang lubay ang Malaca- posibilidad na kumilos si de 
ñang sa mga maniobra at kontra-maniobra, Venecia katuwang ng mga 
pagsisinungaling, pagpapakana at pagsasaga- pwersang anti-Arroyo sa 
wa ng mga pasistang atake sa mamamayan. Kongreso sa pagsasampa ng 
Habang puspusan ang pagsisikap ni Arroyo panibagong impeachment 
na sabayang kabigin, hatiin at bulabugin ang laban sa presidente. 
hanay ng mga pwersang anti-Arroyo, despera- | Kagyat na nakuha ni 
do rin siyang konsolidahin ang sariling pwer- Arroyo ang kanyang 
sa at tiyaking walang makatatayong G gusto sa mga nasuhulang 
balakid sa loob ng sariling kampo. kongresista. Mabi- 
Masidhi ang pagnana- 


lis pa sa alas- 
is niyang pa- kwatro nilang ipina- 


talsikin sa ang 
LEE NG EE 
NRZ PP 
#50, ` 
BI DON O 
Mga tampok sa Arroyo, tuwirang Pambobomba sa Pagtatatag ng 


. sangkot sa NBN-ZTE Glorietta, republika, iginigiit ng 
isyung ito... PAHINA 3 | pinagtatakpan PAHINA 4 | CPN-M PAHINA 10 


Mga instruksyon sa paglilimbag 

1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 


Sa print dialog, i-check ang Print as image 
Alisin ang check sa Shrink oversized pages to paper size 


I-click ang Advanced 
e) Tiyaking naka-set sa 100% ang Scaling. Kung masyadong lumiliit 
ang mga letra, maaaring itaas nang kaunti ang porsyento ng Scaling. 
d) Ituloy ang pag-print 


a) 
b) 
k) I-click ang Properties 
d) 
) 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 


